Venäjä on asettanut suomalaisen eläinrehun väliaikaiseen tuontikieltoon, kertoo Yle.

Kieltoa perustellaan sillä, että rehuja olisi väärennetty ja ne sisältäisivät geenimanipuloitua ainesta.

Elintarviketurvallisuusvirasto Evira kiistää epäilyt.

– Geenimanipuloitu rehu pitäisi rekisteröidä erikseen, mutta he väärentävät tietoja ja toimittavat rekisteröimättömiä rehuja, sanoo Sergei Dankvert Venäjän eläinlääkintä- ja kasviterveyslaitokselta

– Syytökset eivät pidä paikkaansa. Meillä rehutehtaat ovat Eviran valvonnassa eikä rehuja väärennetä. Myös yrityksillä on omavalvontaa, jonka perustella rehujen koostumus on jäljitettävissä, vastaa yksikönjohtaja Kyösti Siponen Eviran raja- ja luomuvalvontayksiköstä Ylelle.

Väliaikaisen tuontikiellon oli määrä alkaa maanantaina.